CELEX: 32018R1719
Language: et
Date: 2018-11-14 00:00:00
Title: Euroopa Parlamendi ja nõukogu määrus (EL) 2018/1719, 14. november 2018, millega muudetakse määrust (EL) nr 1303/2013 majandusliku, sotsiaalse ja territoriaalse ühtekuuluvuse vahendite ning majanduskasvu ja tööhõivesse investeerimise eesmärgi vahendite osas

16.11.2018   
               
               
                  ET
               
               
                  Euroopa Liidu Teataja
               
               
                  L 291/5
               
            
         EUROOPA PARLAMENDI JA NÕUKOGU MÄÄRUS (EL) 2018/1719,
         14. november 2018,
         millega muudetakse määrust (EL) nr 1303/2013 majandusliku, sotsiaalse ja territoriaalse ühtekuuluvuse vahendite ning majanduskasvu ja tööhõivesse investeerimise eesmärgi vahendite osas
         EUROOPA PARLAMENT JA EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 177,
         võttes arvesse Euroopa Komisjoni ettepanekut,
         olles edastanud seadusandliku akti eelnõu liikmesriikide parlamentidele,
         pärast konsulteerimist Euroopa Majandus- ja Sotsiaalkomiteega,
         pärast konsulteerimist Regioonide Komiteega,
         toimides seadusandliku tavamenetluse kohaselt (1)
         
         ning arvestades järgmist:
         
                     (1)
                  
                  
                     Euroopa Parlamendi ja nõukogu määrusega (EL) nr 1303/2013 (2) on ette nähtud ühised üldnormid, mida kohaldatakse Euroopa struktuuri- ja investeerimisfondide suhtes.
                  
               
                     (2)
                  
                  
                     Euroopa Parlamendi ja nõukogu määrusega (EL) 2017/2305 (3) on määrust (EL) nr 1303/2013 muudetud muu hulgas seoses majandusliku, sotsiaalse ja territoriaalse ühtekuuluvuse vahenditega.
                  
               
                     (3)
                  
                  
                     Euroopa Liidu 2018. eelarveaastaks ette nähtud üldeelarvega (4) muudeti noorte tööhõive algatuse finantsplaneeringut, suurendades noorte tööhõive algatuse jaoks eraldatud kulukohustuste assigneeringuid 116,7 miljoni euro võrra (jooksevhindades), ning selle tulemusena moodustavad 2018. aastaks noorte tööhõive algatuse jaoks eraldatud kulukohustuste assigneeringud kokku jooksevhindades 350 miljonit eurot.
                  
               
                     (4)
                  
                  
                     2020. aasta kulukohustuste assigneeringute summat on vaja vastavalt vähendada, et kajastada 2018. aasta eeljaotust. Määrust (EL) nr 1303/2013 tuleks seetõttu vastavalt muuta.
                  
               
                     (5)
                  
                  
                     Kui määrusega (EL) 2017/2305 muudeti määruse (EL) nr 1303/2013 artikli 92 lõiget 1, olid teatavad määruse (EL) 2017/2305 artikli 1 lõike 2 punktis a esitatud finantsandmed valed. Need finantsandmed tuleks asendada korrigeeritud andmetega. Seepärast tuleks määrust (EL) nr 1303/2013 vastavalt muuta.
                  
               
                     (6)
                  
                  
                     Võttes arvesse noorte tööhõive algatust toetavate programmide muutmise pakilisust, on asjakohane teha erand Euroopa Liidu lepingule, Euroopa Liidu toimimise lepingule ja Euroopa Aatomienergiaühenduse asutamislepingule lisatud protokolli nr 1 (riikide parlamentide rolli kohta Euroopa Liidus) artiklis 4 osutatud kaheksa nädala pikkusest tähtajast.
                  
               
                     (7)
                  
                  
                     Pidades silmas noorte tööhõive algatust toetavate programmide muutmise pakilisust, peaks käesolev määrus jõustuma järgmisel päeval pärast selle avaldamist Euroopa Liidu Teatajas,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EL) nr 1303/2013 muudetakse järgmiselt.
            
                        1)
                     
                     
                        Artikli 91 lõige 1 asendatakse järgmisega:
                        
                           „1.   Eelarveliste kulukohustuste täitmiseks perioodil 2014–2020 ette nähtud majandusliku, sotsiaalse ja territoriaalse ühtekuuluvuse rahalised vahendid on 329 982 345 366 eurot 2011. aasta hindades vastavalt VI lisas toodud jaotusele aastate kaupa; sellest 325 938 694 233 eurot on eraldatud ERFi, ESFi ja Ühtekuuluvusfondi jaoks ning 4 043 651 133 eurot on sihtotstarbeline eraldis noorte tööhõive algatuse jaoks. Programmitöö ja edasise liidu üldeelarvesse lisamise tarvis korrigeeritakse majandusliku, sotsiaalse ja territoriaalse ühtekuuluvuse vahendeid aastas 2 % indeksiga.“
                        
                     
                  
                        2)
                     
                     
                        Artiklit 92 muudetakse järgmiselt:
                        
                                    a)
                                 
                                 
                                    lõige 1 asendatakse järgmisega:
                                    
                                       „1.   Majanduskasvu ja tööhõivesse investeerimise eesmärgi vahendid moodustavad 96,09 % koguvahenditest (st kokku 317 073 545 392 eurot) ja need jaotatakse järgmiselt:
                                       
                                                   a)
                                                
                                                
                                                   51,52 % (st kokku 163 359 380 738 eurot) vähem arenenud piirkondadele;
                                                
                                             
                                                   b)
                                                
                                                
                                                   10,82 % (st kokku 34 319 221 039 eurot) üleminekupiirkondadele;
                                                
                                             
                                                   c)
                                                
                                                
                                                   16,33 % (st kokku 51 773 321 432 eurot) enam arenenud piirkondadele;
                                                
                                             
                                                   d)
                                                
                                                
                                                   20,89 % (st kokku 66 236 030 665 eurot) Ühtekuuluvusfondist toetust saavatele liikmesriikidele;
                                                
                                             
                                                   e)
                                                
                                                
                                                   0,44 % (st kokku 1 385 591 518) eurot) täiendava toetusena ELi toimimise lepingu artiklis 349 kindlaks määratud äärepoolseimatele piirkondadele ja NUTS 2. tasandi piirkondadele, mis täidavad 1994. aasta ühinemisakti protokolli nr 6 artiklis 2 sätestatud kriteeriume.“;
                                                
                                             
                                 
                              
                                    b)
                                 
                                 
                                    lõige 5 asendatakse järgmisega:
                                    
                                       „5.   Noorte tööhõive algatusele ettenähtud vahendid on 4 043 651 133 eurot noorte tööhõive algatusele ette nähtud sihtotstarbelisest eraldisest ja vähemalt 4 043 651 133 eurot ESFi sihipärastest investeeringutest.“
                                    
                                 
                              
                  
                        3)
                     
                     
                        VI lisa asendatakse käesoleva määruse lisas esitatud tekstiga.
                     
                  
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Strasbourg, 14. november 2018
            
               
                  Euroopa Parlamendi nimel
               
               
                  president
               
               A. TAJANI
            
            
               
                  Nõukogu nimel
               
               
                  eesistuja
               
               K. EDTSTADLER
            
         
         
            (1)  Euroopa Parlamendi 23. oktoobri 2018. aasta seisukoht (Euroopa Liidu Teatajas seni avaldamata) ja nõukogu 9. novembri 2018. aasta otsus.
         
            (2)  Euroopa Parlamendi ja nõukogu 17. detsembri 2013. aasta määrus (EL) nr 1303/2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Euroopa Põllumajandusfondi ning Euroopa Merendus- ja Kalandusfondi kohta, nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta ning tunnistatakse kehtetuks nõukogu määrus (EÜ) nr 1083/2006 (ELT L 347, 20.12.2013, lk 320).
         
            (3)  Euroopa Parlamendi ja nõukogu 12. detsembri 2017. aasta määrus (EL) 2017/2305, millega muudetakse määrust (EL) nr 1303/2013 seoses majandusliku, sotsiaalse ja territoriaalse ühtekuuluvuse vahendite ning majanduskasvu ja tööhõivesse investeerimise eesmärgi ja Euroopa territoriaalse koostöö eesmärgi jaoks ette nähtud vahendite muutmisega (ELT L 335, 15.12.2017, lk 1).
         
            (4)  ELT L 57, 28.2.2018.
      
      
         
            LISA
            
               
                  
                     „VI LISA
                     KULUKOHUSTUSTE ASSIGNEERINGUTE JAOTUS AASTATE KAUPA AASTATEL 2014–2020
                     Korrigeeritud jaotus aastate kaupa (sh noorte tööhõive algatuse jaoks ettenähtud lisatoetus)
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 2017
                              
                           
                                 Eurodes 2011. aasta hindades
                              
                              
                                 34 108 069 924 
                              
                              
                                 55 725 174 682 
                              
                              
                                 46 044 910 736 
                              
                              
                                 48 027 317 164 
                              
                           
                        
                     
                                  
                              
                              
                                 2018
                              
                              
                                 2019
                              
                              
                                 2020
                              
                              
                                 Kokku
                              
                           
                                 Eurodes 2011. aasta hindades
                              
                              
                                 48 341 984 652 
                              
                              
                                 48 712 359 314 
                              
                              
                                 49 022 528 894 
                              
                              
                                 329 982 345 366 “